CELEX: 62015TN0557
Language: da
Date: 2015-09-16 00:00:00
Title: Sag T-557/15 P: Appel iværksat den 16. september 2015 af Fernando De Esteban Alonso til prøvelse af Personalerettens kendelse af 15. juli 2015 i sag F-35/15, De Esteban Alonso mod Kommissionen

9.11.2015   
            
            
               DA
            
            
               Den Europæiske Unions Tidende
            
            
               C 371/44
            
         Appel iværksat den 16. september 2015 af Fernando De Esteban Alonso til prøvelse af Personalerettens kendelse af 15. juli 2015 i sag F-35/15, De Esteban Alonso mod Kommissionen
   (Sag T-557/15 P)
   (2015/C 371/45)
   Processprog: fransk
   
      Parter
   
   
      Appellant: Fernando De Esteban Alonso (Saint-Martin-de-Seignanx, Frankrig) (ved advokat C. Huglo)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Annullation af kendelse F-35/15 af 15. juli 2015, hvorved Personalerettens præsident afviste hans stævning.
            
         
               —
            
            
               Annullation af ansættelsesmyndighedens afgørelse af 21. november 2014, modtaget den 3. december 2014, om afslag på klage nr. R/865/14, udfærdiget af sagsøgeren den 5. august 2014.
            
         
               —
            
            
               Europa-Kommissionen tilpligtes at betale 17  242,51 EUR, idet beløbet efter ajourføring er opgjort til 24  242,51 EUR på datoen for appellen.
            
         
               —
            
            
               Europa-Kommissionen tilpligtes at betale 3  000 EUR til dækning af omkostninger, der ikke kan erstattes, og sagsomkostninger, eller et beløb efter Personalerettens skøn.
            
         
      Anbringender og væsentligste argumenter
   
   Til støtte for appellen har appellanten fremsat tre anbringender.
   
               1.
            
            
               Første anbringende vedrører retsnægtelse, idet Personaleretten traf afgørelse ved kendelse, uden at tillade en ny skriftveksling eller et offentligt retsmøde.
            
         
               2.
            
            
               Andet anbringende vedrører tilsidesættelse af kontradiktionsprincippet og af retten til forsvar, idet Personaleretten traf afgørelse ved kendelse, uden at tillade en ny skriftveksling eller et offentligt retsmøde.
            
         
               3.
            
            
               Tredje anbringende vedrører en retlig fejl, idet Personaleretten tilføjede en ny betingelse til de betingelser, der er fastsat for institutionens bistand i artikel 24 i vedtægten for tjenestemænd i Den europæiske Union.